АЭРОТУСІРУДІҢ НЕГІЗГІ ПАРАМЕТРЛЕРІ. АЭРОТҮСІРІС ЖҰМЫСТАРЫНЫҢ ӨНДІРІСІ. АЭРОТҮСІРУДІҢ НЕГІЗГІ КЕЗЕҢДЕРІ, ОЛАРДЫҢ СИПАТТАМАСЫ. АЭРОТҮСІРУ ЖАБДЫҚТАРЫ. ҮШУ-ТҮСІРУ ЖҰМЫСТАРЫНЫҢ САПАСЫН БАҒАЛАУ. ЖАЙЫЛМА МОНТАЖЫ, ОНЫ ҚҰРУ

Аэротүсіріс  жұмыстарының өндірісі. Түрлері. Аэротүсірудің негізгі кезеңдері, олардың сипаттамасы. Аэротүсіру жабдықтары

Әуеде ұшатын аппараттармен түсірілген жер беті бейнесін беретін жұмыстарды аэротүсіріс дейді. Аэротүсірістің бірнеше түрлері болады. Олар, аэротүсіріс нәтижесінде шыққан құжаттардың түріне байланысты және түсіру аспаптың түріне байланысты, аэрофототүсіріс, электрондық аэротүсіріс, жылулық, түсіріс, инфрақызыл сәулелік түсіріс, радиолокациялық түсіріс және с.с. түсірістер болып бөлінеді (1, 2, 3 - сурет).

1 – сурет. Телевизиялық камерамен түсіру

2 – сурет. Екі оптикалық электронды қондырғымен сканерлеу

3 – сурет. Ұзына бойлы және көлденең жазықтығын сканермен түсіру

Осы уақытта түрлі сызықты инженерлік құрылысты ізденіс, жобалау, салу мен пайдалану кезеңдерінде топографиялық аэротүсіріс кеңінен қолданылып келеді. Аэрофотоаппараттың оптикалық осінің жер бетіне бағытталуына байланысты олар пландық түсіріс немесе перспективтік аэротүсіріс болып бөлінеді. Жеке кадр сурет ретінде белгілі форматта түсіруді кадрлық, ал жер бейнесін үзіліссіз белгілі мөлшердегі жолақ ретінде көрсететін болса оны саңылаулы аэрофототүсіріс дейміз. Кадрлық аэрофототүсіруді арнаулы топографиялық аэрофотоаппараттармен, ал саңылаулы түсіруді арнаулы ерекше құрастырылған саңылаулы аэрофотоаппараттармен жасайды.
Сызықты инженерлік ғимаратты аэроізденіс кезінде пландық аэротүсіруді тік сызық бағытты маршрутпен жүргізеді.
Бір маршрутта қатар жатқан аэрофотосуреттер бір бірін 60% кем емес ұзына бойлы жабуы тиіс, ал көлденең бағытта қатарлас жатқан  маршруттағы аэрофотосуреттер 20% - 40% кем емес болып жабуы тиіс, орташа шамасы 30% кем емес болу керек. Бұл жабулар стереоаспаптардың көмегімен жер бетінің көлемді моделін көруге мүмкіндік береді.
Аэротүсіру жұмыстарын мамандырылған арнаулы мекемелер орындайды. Топографиялық аэрофототүсіріс үшін немесе одан шыққан құжаттарды пайдалану үшін жергілікті геодезиялық инспекциясының рұхсаты қажет.
Аэрофототүсіру процесі негізінен:
- даярлық кезеңі;
- ұшу мен түсіру кезеңі;
- фотолабораториялық жұмыстар (фотографиялық сапасын бағалау);
- ұшу-түсіру жұмыстардың сапасын бағалау (фотограмметриялық сапасын бағалау);
- жоғары дәлдікті фотограмметриялық аспаптарды қолданып карталарды жасау мақсатында өндеу жұмыстарынан тұрады.
Даярлық кезінде аэрофотототүсіру маршруттарының жағдайларын белгілеп, жұмыс көлемдері мен мезгілдерін анықтап, аэрофототүсіру жұмыстарының негізгі көрсеткіштерін есептеп, ұшу картасын жасап, аэрофототүсіру мен навигациялық жабдықтарының жұмыс істеуін тексеріп, түсіріс аумағымен танысады.
Тоғайлы жерлерде ұшу мен түсіру жұмыстарын ерте көктем немесе күз мезгілдерінде талдарда жапырақтар өспей тұрған кезде жүргізеді. Фотолабораториялық жұмыстарға аэрофильмді айқындау мен фотосуреттерді шығару жатады. Тексеріс пен қабылдау жұмыстарында ұшу мен түсіру жұмыстарының сапасын анықтау мақсатымен жасалатын суреттерді фотограмметриялық өңдеу жүргізілеі. Аэротүсіріс кезінде ұшақтың бағытын байырғы аэротүсіріс құжаттарының суреттерінен құрастырылған фотосхемаларда немесе ұшу карталарында белгілейді. Маршруттардың картадағы жағдайларын жәе түсірістің негізгі көрсеткіштерін суретке түсірудің орташа масштабына сәйкес анықтайды.
Аэрофототүсірудің негізгі көрсеткіштерін (параметрлерін) келесідей есептейді.
Суретке түсіру жерлердің бұрынғы жасалған карта мен планы арқылы маршрут бағытына кездесетін биіктіктерді табады:
Олар арқылы орташа бастапқы жазықтықтың биіктігін есептейді (4-сурет).

4 – сурет. Пландық аэрофототүсірісті есептеу

2. Орташа жазықтықтан саналған жер беті нүктелерінің h биіктік өсімшелерін есептейді: 


3. Орташа жазықтықтан саналған суретке түсіру биіктігін H0 есептейді:



мұндағы 
m0 – суретке түсіру масштабының бөлімі.

4. Аэросуреттердің бір бірін ұзына бойлық жабуын табады:



5. Аэросуреттердің бір бірін көлденең жабуын табады:



6. Бір маршруттағы аэрофотосуреттердің саның n есептейді:



мұндағы LX – учаскенің ұзындығы, км,
В – суретке түсіру базисінің ұзындығы.

7. Суретке түсіру базисінің ұзындығын келесі формула бойынша есептейді:



мұндағы  – аэросурет масштабының бөлімі;
                b – суретке түсіру базисінің аэрофотосуреттің масштабындағы ұзындығы.
Ол мынаған тең:



- аэрофотосуреттің х және у остері бойыдағы өлшемдері.
8. Ені Ly (км) учаскені суретке түсіру үшін қажет маршруттардың саның келесі формула бойынша анықталады:




мұндағы By – маршруттардың арасындағы суреттің масштабындағы қашықтықтар. Оларды былай есептейді:



9. Жалпы аэрофотосуреттердің саны мынаған тең:

                                       Nc = n N; 

Инженерлік ғимараттың әр жобалау сатысында қажет фотограмметриялық өлшеулердің дәлдігіне, жер беті жағдайына, фотосуреттерден анықталатын мәліметтердің нақтылығына және толықтығына байланысты аэрофотоаппараттардың фокустық аралығы  өзара жабулары және тағы басқада көрсеткіштері таңдап алынады.

Аэрофототүсіріс жұмыстарының талаптары

Аэрофототүсіру жұмыстары жобалау мекемелерінің белгілеген техникалық талаптарын сақтап берілген масштабқа, аппараттардың фокустық аралығына сәйкес әуеден түсіру маршруттары бекітілген ұшу картасы бойынша жүргізіледі.
Автомобиль жолдарын, көпірлі өткелдерді, көпірлер мен аэродинамикаларды жобалау кездерінде сақталатын техникалық талаптарға мыналар жатады:
Аэрофотоаппараттардың объективтерінің ажырату қабілеті фокустық аралығы 55, 70, 100 мм тең объективтер үшін, ортасында 25-30 сызықтан, шетінде 8-10 сызықтан кем болмауы тиіс, фотограмметриялық дисторсиясы 0,04 мм артық болмауы керек.
Аэротүсіру маршруттары түсіретін жердің шегін кем дегенде берілген маршруттың енінің 1/3 дейін жабуы тиіс. Есептелінген суретке түсіру биіктігінің өзгеруі маршруттың бойында 50 м дейін рұхсат етіледі. Аэрофотосуреттердің ұзына бойлы бір бірін жабуы 56% кем, ал көлденең жабуы 56% және 17% кем болмауы тиіс. Суретке түсіру базисі мен аэрофотосуреттердің қабырғаларының параллель еместігі 5% аспауы тиіс. Маршруттың түзу еместігі Маршруттың түзу еместігі 3% кем болуы тиіс. Аэронеготивтердің, диопозивтердің және аэрофотосуреттердің анықтығы мен тығыздықтары талаптарға сәйкес болуы тиіс. Олардың беттерінде бұлттардың бейнелері, сызықтар, дақтар және де басқа фотограмметриялық анықтаулардың, фотосуреттерді дешифрлеудің нәтижелерінің толықтығына әсер ететін кемістіктер болмауы тиіс.
Гидростабилизаторлы қондырғының көмегімен түсірілген аэрофотосуреттердің еніс бұрыштары 40 кем, ал фотосуреттердің 80% еніс бұрыштары 20 кем болмауы тиіс.
Аэрофотосуреттерді стереоскопиялық бақылағанда суретке түсірер кезіндегі аэрофотопленкалардың біртегіс жазықтыққа келмеуіне байланысты жер кескінінің түрерінің бұрмалануы мен фотокөріністердің анықсыздығы болмауы тиіс.
Жолдарды жобалауда әдетте аэрофототүсіру жұмыстарының құны жалпы жоба құнының шамамен 3,5% - 4,5% тең.

Аэротүсірісте қолданылатын жабдықтар

Аэрофототүсіру кезінде ұшатын аппараттарға орнықтырылған мына төмендегі жабдықтар қолданылады:
Аэрофотоаппарат – ол жер бетінің бейнесін фотосурет ретінде шығаратын аппарат. Ол жеке фотосуреттің өлшемдеріне, фокустық аралығына, фотопенкаларды бір тегіс жазықтыққы келтіру шартына және тағы басқа көрсеткіштеріне байланысты түрлі топтарға бөлінеді. Инженерлік ізденіс жұмыстарында фокустық аралығы 55, 70, 100, 140, 200, 350 және 500 мм тең аэрофотоаппараттар қолданылады. Фокустық аралықтары 200 мм дейін камералар қысқафокусты, ал 200 мм астам – ұзынфокусты камералар аталады.
Аэрофотоаппарат негізгі мына бөлшектерден құралады: кассета, корпус, обьектив. Кассетада форматы 1818 см см 300 фотосуретке есептелінген 60 м фотопленка оралған .
Гиростабилизатор – ол аэрофотоаппараттың өсін түсіру кезінде тіктегіш сызықтың бойында ұстау үшін арналған қондырғы. Оның көмегімен түсірілген фотосуреттердің бойлық және көлденең көлбеу бұрыштары 30 - 40 аспайды.
[bookmark: _GoBack]Басқару аспабы (КПТ – 3) – ол аэрофотоаппараттың жұмысын суретке түсіру кезінде автоматты түрде басқарады. Оның белгісімен суретке түсіру кезінде радиобиіктік өлшегіш пен радиоұзындық  өлшегіш қатар іске қосылады.
Статаскоп – ол ұшақтың суретке түсіру кезіндегі биіктігінің өзгеруін ескеретін аспап. Ұшақ кеңістікте желдің бағытының жылдамдығының өзгеруінің әсерінен және тағы басқа себептермен бір тұрақты биіктікте ұша алмайды. Ал ұшақтың суретке түсіріс кезіндегі биіктігінің өзгеруі аэрофотосуреттің кеңістік жағдайын фотограмметриялық өлшеуде белгілеуге, суреттердің бейнедегі масштабтарын табуға, стереомоделді құрып оны бағыттауға және сол сияқты тағы басқа жұмыстарды нақты орындауға әсерін тигізеді.
Радиобиіктік өлшегіш – ол радиотолқындар арқылы ұшақпен жер бетіндегі белгілі геодезиялық пуктің арақашықтығын өлшейтін аспап.
Радиоұзындық өлшегіш - ол суретке түсірілген жердің нақты орнын тауып, аэрофотосуретті жер бетіндегі объектілермен байланыстырады. Радиобиіктік пен радиоұзындық өлшегіш аспаптармен жүргізілген жұмыстарды радиогеодезиялық өлшеулер деп атайды. Олардың негізінде екі нүктенің арасындағы ұзындықты белгілі жылдамдықпен толқындар қанша уақытта өтетін физикалық принципы жатыр. Егерде радиотолқындардың жылдамдығы 300000 км /сек болса, уақытты байқап, ұзындықты табу қиын емес.
Қолданбалы жақтауыш – алынған аэросуреттерді координата жүйесінде бағыттау үшін қажет.
Камераның объективі – геометриялық дұрыс бейнеі алу үшін қажет.

